als_Latn dik_Latn tur_Latn
13 Mars 2015 - 19:20
Ky mision ka akuzuar ‘Kohën Ditore’ se e do shkatërrimin e EULEX-it dhe largimin e tij nga Kosova. Dhe kjo vetëm pse gazeta ka publikuar në dy shkrime skandalet se si një gjyqtar i EULEX-it ka pasur për qëllim që ta dënojë Fatmir Limajn dhe bashkëluftëtarët e tij në rastin “Kleçka” për ta përjashtuar nga jeta politike.
Shefi evropian i EULEX-it, i cili bashkë me shefin e zyrës së BE-së në Kosovë, ka takuar zyrtarët e Nismës, u ka thënë atyre se ‘Koha Ditore’ nuk i ka faktuar shkrimet dhe nuk ka bazë për hetime.
Ndaj tendencave të EULEX-it, ka reaguar me shkrim kryeredaktori i ‘Kohës Ditore’, Agron Bajrami.
Ai thotë se deklarata zyrtare e lëshuar nga zyra e Zhbogarit, në emër të Zhbogarit dhe Meuccit, se akuzat nuk ishin faktike, është akuzë e hedhur rëndë në adresë së “Kohës Ditore”.
Sipas tij, nuk është ‘Koha Ditore’ ajo që e do rrënimin dhe largimin e EULEX-it, por e duan ata që refuzojnë t’i adresojnë keqpërdorimet, korrupsionin dhe manipulimet politike, duke ia hedhur fajin ‘Kohës Ditore’.
Sipas tij, gjithçka që “Koha Ditore” ka botuar rreth rastit në fjalë qëndron dhe gazeta mbetet prapa raportimit të vet.
“Në raportimin e rastit - dy shkrime deri tash - “Koha Ditore” është mbështetur në burime të besueshme dhe të sigurta, duke konfirmuar secilin fakt nga së paku dy burime të ndryshme.
“Gazeta posedon edhe incizime, të cilat konfirmojnë raportimin”, ka shkruar Bajrami.
Sipas tij, për gjithçka që “Koha Ditore” ka raportuar, EULEX-it i është dhënë mundësia të japë sqarimet e veta dhe gjithçka që EULEX-i ka thënë është përfshirë në raportim.
“Ndërsa EULEX-i deri tash nuk ka dërguar asnjë reagim, asnjë demant dhe asnjë kontestim të raportimeve të ‘Kohës Ditore’, as në rastin aktual rreth Limajt, as në rastet e para pak muajve rreth dyshimeve serioze për korrupsion në radhët e zyrtarëve të lartë brenda misionit të EULEX-it”, shkruan në reagimin e tij Bajrami.
Këtë reagim të EULEX-it po e quan skandaloz edhe vetë autori i shkrimeve, Vehbi Kajtazi.
Ai thotë se ‘Koha Ditore’ nuk e ka për synim shkatërrimin e EULEX-it, por vetëm publikimin e skandaleve të këtij misioni që është përfshirë në krim të organizuar dhe korrupsion.
Kajtazi thotë se është hera dytë brenda një periudhe të shkurtër që EULEX-i bën presione mbi ‘Kohën Ditore’, derisa pret kërkim falje publike nga BE-ja.
Kajtazi ka shprehur pakënaqësinë edhe karshi institucioneve, që përpos presidentes, nuk ka reaguar askush.
Ndryshe, nga ‘Nisma për Kosovën’, takimi me zyrtarët ndërkombëtarë është përshkruar si e tensionuar.
Derisa ky subjekt politik ka kërkuar hetim të këtij skandali, nga “mysafirët” ndërkombëtarë i është bërë e qartë se nuk do të ketë hetime sepse nuk ka prova të mjaftueshme.
Nisma ka shprehur brengosjen për tendencën që të heshtet ky skandal, tendencë e cila, sipas këtij subjekti, veç sa e rrënon edhe më shumë sistemin e drejtësisë në vend.
© KOHA.net
14 Prill 2015 - 19:20
14 Prill 2015 - 19:08
14 Prill 2015 - 19:02
14 Prill 2015 - 18:59
14 Prill 2015 - 18:53
Ec me kohën...
fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tur_Latn als_Latn als_Latn als_Latn als_Latn als_Latn als_Latn